Dôvodová správa 

I. Všeobecná časť 

	Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 325/2002 Z. z. o poskytovaní darov a jednorazového mimoriadneho odškodnenia na úseku ochrany pred požiarmi v znení nariadenia vlády Slovenskej republiky č. 257/2007 Z. z. (ďalej len „návrh nariadenia“) vypracovalo Ministerstvo vnútra Slovenskej republiky podľa § 50 ods. 2 a § 52 ods. 3 zákona  č. 314/2001 Z. z. o ochrane pred požiarmi ako iniciatívny materiál.

	Cieľom predloženého návrhu nariadenia je zabezpečiť plynulý postup pri zmene menovej jednotky v Slovenskej republike. Sumy darov a jednorazového mimoriadneho odškodnenia v slovenskej mene sa navrhujú v eurách podľa konverzného kurzu medzi eurom a slovenskou menou, ktorý prijala Rada Európskej únie a súčasne sa pri stanovení súm darov a jednorazového mimoriadneho odškodnenia v eurách využíva možnosť daná § 2 ods. 4 zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov, podľa ktorého je možné osobitným predpisom ustanoviť a vykonať väčšie zaokrúhlenie ako na najbližší eurocent. Podľa zákona je v takomto prípade možné zaokrúhliť sumy len smerom nahor, na prospech oprávnených príjemcov týchto platieb. Návrh nariadenia ako osobitný predpis využíva túto možnosť danú zákonom a pri stanovení súm používa zaokrúhlenie na celé eurá.
	
Predkladaný návrh nariadenia je v  súlade s Ústavou Slovenskej republiky, so zákonom, na vykonanie ktorého sa vydáva, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná.

DOLOŽKA  ZLUČITEĽNOSTI
právneho predpisu
s právom Európskych spoločenstiev a právom Európskej únie

1.	Predkladateľ právneho predpisu:  
Ministerstvo vnútra Slovenskej republiky

2. 	Názov návrhu právneho predpisu: 
      Nariadenie vlády Slovenskej republiky, ktorým sa mení nariadenie vlády Slovenskej republiky č. 325/2002 Z. z. o poskytovaní darov a jednorazového mimoriadneho odškodnenia na úseku ochrany pred požiarmi v znení nariadenia vlády Slovenskej republiky č. 257/2007 Z. z. 

3.   Problematika návrhu právneho predpisu:
a)      je upravená v práve Európskych spoločenstiev: 
Návrh predpisu priamo nepreberá/neimplementuje žiadny európsky akt. Problematika návrhu súvisí s prechodom zo slovenskej meny na euro. 
Problematika zavedenia eura je upravená nasledovne:
–  v primárnom práve:
–  v čl. 235 Zmluvy o založení Európskeho spoločenstva v platnom znení (Ú. v. EÚ C 321E, 29. 12. 2006),
–  v sekundárnom práve:
–  v nariadení Rady (ES) č. 1103/97 zo 17. júna 1997 o určitých ustanoveniach týkajúcich sa zavedenia eura v platnom znení (Mimoriadne vydanie Ú. v. EÚ, 10/zv. 01),
b)  nie je upravená v práve Európskej únie:
c)   je obsiahnutá v judikatúre Súdneho dvora Európskych spoločenstiev (ES):
–    napr. v rozhodnutí Súdneho dvora Európskych spoločenstiev zo 14. septembra 2004 vo veci C–19/03, Landgericht München I): Verbraucher-Zentrale Hamburg eV v. O2 (Germany) GmbH & Co. OHG (Ú. v. EÚ C 284, 20. 11. 2004, str. 3),
–    v rozhodnutí Súdneho dvora Európskych spoločenstiev z 18. januára 2007 vo veci   C–359/05, Estager SA v. Receveur principal de la recette des douanes de Brive (Ú. v. EÚ C 056, 10. 3. 2007, str. 8).
 
4.   Záväzky Slovenskej republiky vo vzťahu k Európskym spoločenstvám a Európskej únii: 
 
a)   lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca
 
bezpredmetné
 
b)   informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení
 
Proti Slovenskej republike neprebieha konanie o porušení Zmluvy o založení   Európskych spoločenstiev podľa čl. 226 až 228.          
 
c)   informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia
 
bezpredmetné
 
5.   Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie:
 
úplný
 
6.   Gestor a spolupracujúce rezorty: 
 
      bezpredmetné

Osobitná časť 

K čl. I:

K bodu 1 
	V § 1 ods. 1 písm. a) sa navrhuje ustanoviť sumu vecného daru na ocenenie mimoriadnej odvahy a obetavosti pri záchrane života alebo majetku, najmä pri požiari, živelnej pohrome alebo inej mimoriadnej udalosti v eurách. V súčasnosti je táto suma vyjadrená v slovenských korunách a predstavuje 10 000 Sk a návrhom sa nahrádza sumou 332 eur. Výška sumy sa upravuje na prospech dotknutých občanov alebo hospodárskych subjektov v súlade s princípmi pre prechod na euro zakotvenými v § 2 ods. 4 zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov. Podľa ustanovenia § 2 ods. 4 citovaného zákona pri peňažných platbách, ktoré sú výdavkom štátneho rozpočtu alebo iného druhu rozpočtu verejnej správy, možno osobitným predpisom ustanoviť a vykonať väčšie zaokrúhlenie ako na najbližší eurocent, ale len smerom nahor, na prospech oprávnených príjemcov týchto platieb. Návrh nariadenia ako osobitný predpis využil túto možnosť danú zákonom a použil zaokrúhlenie na celé eurá.

K bodu 2	 
V § 1 ods. 1 písm. b) sa navrhuje ustanoviť sumu peňažného daru na ocenenie mimoriadnej odvahy a obetavosti pri záchrane života alebo majetku, najmä pri požiari, živelnej pohrome alebo inej mimoriadnej udalosti v eurách. V súčasnosti je táto suma vyjadrená v slovenských korunách a predstavuje 20 000 Sk a návrhom sa nahrádza sumou 664 eur. Výška sumy sa upravuje na prospech dotknutých občanov alebo hospodárskych subjektov v súlade so základnými princípmi pre prechod na euro zakotvenými v § 2 ods. 4 zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov. Podľa ustanovenia § 2 ods. 4 citovaného zákona pri peňažných platbách, ktoré sú výdavkom štátneho rozpočtu alebo iného druhu rozpočtu verejnej správy, možno osobitným predpisom ustanoviť a vykonať väčšie zaokrúhlenie ako na najbližší eurocent, ale len smerom nahor, na prospech oprávnených príjemcov týchto platieb. Návrh nariadenia ako osobitný predpis využil túto možnosť danú zákonom a použil zaokrúhlenie na celé eurá.

K bodu 3
V § 2 ods. 2 sa navrhuje ustanoviť sumu jednorazového mimoriadneho odškodnenia v eurách. V súčasnosti je táto suma vyjadrená v slovenských korunách a predstavuje sumu od 50 000 Sk do 250 000 Sk, ktorá sa návrhom nahrádza sumou 1 660 eur a 8 299 eur. Výška sumy sa upravuje na prospech dotknutých občanov alebo hospodárskych subjektov v súlade s princípmi pre prechod na euro zakotvenými § 2 ods. 4 zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov. Podľa ustanovenia § 2 ods. 4 citovaného zákona pri peňažných platbách, ktoré sú výdavkom štátneho rozpočtu alebo iného druhu rozpočtu verejnej správy, možno osobitným predpisom ustanoviť a vykonať väčšie zaokrúhlenie ako na najbližší eurocent, ale len smerom nahor, na prospech oprávnených príjemcov týchto platieb. Návrh nariadenia ako osobitný predpis využil túto možnosť danú zákonom a použil zaokrúhlenie na celé eurá.

K bodu 4
V § 3 ods. 2 sa navrhuje ustanoviť sumu jednorazového mimoriadneho odškodnenia osobám, ktoré boli na poškodeného, ktorý zomrel následkom úrazu alebo choroby, ktorá sa podľa osobitného predpisu považuje za chorobu z povolania za podmienok uvedených v § 2 ods. 1 nariadenia odkázané výživou v eurách. V súčasnosti je táto suma vyjadrená v slovenských korunách a predstavuje sumu 50 000 Sk, ktorá sa návrhom nahrádza sumou 1 660 eur. Výška sumy sa upravuje na prospech dotknutých občanov alebo hospodárskych subjektov v súlade s princípmi pre prechod na euro zakotvenými v § 2 ods. 4 zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov. Podľa ustanovenia § 2 ods. 4 citovaného zákona pri peňažných platbách, ktoré sú výdavkom štátneho rozpočtu alebo iného druhu rozpočtu verejnej správy, možno osobitným predpisom ustanoviť a vykonať väčšie zaokrúhlenie ako na najbližší eurocent, ale len smerom nahor, na prospech oprávnených príjemcov týchto platieb. Návrh nariadenia ako osobitný predpis využil túto možnosť danú zákonom a použil zaokrúhlenie na celé eurá.

K čl. II:

	Navrhuje sa, aby predmetný návrh nariadenia vlády Slovenskej republiky nadobudol účinnosť 1. januára 2009.